<classify> WAKULIMA wa mpunga, mahindi na vitunguu wa mikoa ya Kilimanjaro, Arusha na Manyara wameipongeza Kampuni ya Mbolea ya Yara Tanzania kutoa elimu ya upimaji afya ya udongo kwani imeongeza uzalishaji mazao.Wakizungumza na waandishi wa habari waliotembelea mikoa hiyo kujifunza namna mbolea ya YARA inavyotumiwa na wakulima katika kilimo, wakulima walipongeza hatua zinazochukuliwa na kampuni ikiwemo kuhamasisha upimaji wa afya ya udongo ili kujua aina na kiasi cha mbolea kinachohitajika.Uzalishaji wa mazao na hasa mpunga Moshi limeongezeka, alisema Ikunda Joseph ambaye ni mkulima anayelima mpunga na vitunguu.Alisema YARA imesambaza maofisa ugani maeneo mbalimbali ili kutoa elimu kwa wakulima kuhusu umuhimu wa kupima afya ya udongo ili kumsaidia mkulima ajue mahitaji na aina ya mbolea anayopaswa kutumia.YARA wamekuwa wakitoa elimu na kuhamasisha umuhimu wa kupima afya ya udongo na kwa hakika tumeanza kuona faida yake, alisema Jonathan Mjema ambaye ni mkulima wa zao la mpunga kwa miaka 20.Upimaji wa afya ya udongo unatuwezesha wakulima kutambua zao gani linafaa katika maeneo yetu ya uzalishaji, elimu imetufanya tutoke kilimo cha mazoea na tumeongeza uzalishaji mara mbili tofauti na awali, alieleza.Aikael Laswai, mkulima wa mahindi na vitunguu kwa miaka 10, alisema amekuwa mnufaika wa elimu ya kampuni tangu utumiaji mbolea ya Yara na upimaji afya ya udongo. Yara Tanzania imekuwa ikishirikiana na Serikali na wadau katika sekta ya kilimo kuleta mapinduzi katika sekta hiyo ambayo ina nafasi kubwa kufanikisha azma ya serikali kujenga uchumi wa kati na viwanda ifikapo 2025.  <topic>: KITAIFA 